“Bu il Yaxın Şərq müharibə ocaqlarındakı mövqelər, Türkiyə-Rusiya, Türkiyə-ABŞ arasındakı münasibətlər olduqca dinamik müstəvidə keçdi. Və nə qədər qəribə olsa da, Yaxın Şərqdə baş verən proseslərdən elə regionun öz ölkələri daha çox qazanclı çıxdı. Bu qazanc ən çox da neftə sahib olan ölkələrin payına düşdü. İraq, Suriya ərazisində, Yəmənlə Səudiyyə Ərəbistanı arasında hərbi gərginliyin olması neftin qiymətinə müsbət təsir göstərdi. Beləliklə, 2017-ci ildə neft 30% dəyər qazandı ki, bu da çox ciddi rəqəmdir. Ancaq bu rəqəm bəzi ölkələrin ticarət dövriyyəsinə mənfi təsir göstərdi. Məsələn, Rusiyanın sanksiyalar altında olması bu ölkənin Avropa İttifaqı, Amerika ilə ticarət yükünü zəiflətdi. Rusiya isə bunun yerinə Çinlə münasibətləri genişləndirdi”.